Elisabeth Cornelis Mollema	 geb 14 sep 1803 HRL, huwt met Philippe Adrien Braams op 31 mei 1827 HRL; huw.afk. 20 en 27 mei 1827, dv Cornelis M, en Holkje Jarigs vd Ley; BS huw 1827, bev.reg. HRL 1851 wijk B-003; oud 36 jaar, geb en wonende te HRL. 1839, wijk B-003; VT1839 Mooimaaksessie: Ma en dogter se Kersgeskenk ’n mooimaaksessie! | SARIE
FOTO: Veronique Mills	10 November 2014
Mooimaaksessie: Ma en dogter se Kersgeskenk ’n mooimaaksessie!	deur Glamour Makeover-mooimaakspan
Lize-Mari Huysamen (31) het dié mooimaaksessie vir haar ma, Hanli, as Kersgeskenk gereël. Hanli (62) werk as spysenier in Pretoria en Lize-Mari is ’n bestuurskonsultant in die mynbedryf in Johannesburg.
Só het dié ma-en-dogter-mooimaaksessie gelyk:
Hanli se voor- en ná-foto
Wat sê Hanli?
Ek probeer die afgelope paar maande gewig verloor en was verbaas dat ek in ’n rok gepas het wat ek andersins nooit sou aanpas nie.
My hare is in ’n ommesientjie in iets verstommends verander – ek het nie gedink dit is moontlik nie.
’n Geweldige groot hupstoot gegee
Lize-Mari se voor- en ná-foto
Wat sê Lize-Mari?
Ek is baie prakties en gemaklik. Wanneer ek nie in my werksklere is nie, is dit jeans, harem-broeke en hempies. Tydens die mooimaaksessie het ek geleer om nie te skrik vir iets wat op ’n hanger lyk asof dit nie gaan werk nie – jy moet maar aanpas en vir jouself kyk.
Ek was verbaas oor hoe natuurlik so “baie” grimering kan lyk.
Hoe maklik is dit om jou nuwe styl vol te hou?
Ek het darem ’n paar wenke gekry oor hoe om min grimering maklik en moeiteloos aan te wend sodat dit lyk asof ek moeite gedoen het.
Ek het Hanli se oë beklemtoon met ’n sagte swart oogomlyner en lekker baie maskara om haar oë agter haar bril te laat uitstaan. Haar voorkoms is afgerond met ’n diep-pienk lipkleur wat haar ’n stralende voorkoms gee.
Die appel val beslis nie ver van die boom af met Lize-Mari nie! Sy het die mooiste hare en ek het dit ‘n vroulike voorkoms gegee met sagte krulle. Haar voorkoms is ook afgerond met ’n sterk pienk lip. Hierdie ma-en-dogter-sessie was so besonders en hulle het omtrent gestraal!
*Lees ook onderaan dié artikel hoe om die donker sirkels onder jou oë reg te verbloem!
Ek het besluit op ’n vrolike somervoorkoms vir Lize-Mari. Die pienk rok het haar perfek gepas en omdat sy ’n uurglasfiguur het, het dit baie mooi aan haar gelyk. Die swart eenskouer-rok het haar ongelooflik laat lyk!
Hanli is mal oor blou, daarom het ek vir haar ’n oorvourok in kobaltblou gekies. Die oorvourok werk perfek vir enige figuur en die bypassende serp het die hele uitrusting opgehelder. Die swart rok met kantmoue laat haar baie modieus lyk, tog het sy gemaklik gevoel daarin.
Ek was verbaas hoe gemaklik Lize-Mari en Hanli voor die kamera was.
3 stappe: verbloem donker kringe onder jou oë
Gebruik ‘n bietjie van Bobbi Brown se Corrector onder die oog. Dit is ’n romerige room in pienk of perske wat onder die oog aangewend word om donker kringe te neutraliseer. Stap 2
Wend nou Bobby Brown se Concealer aan. Dit is ’n onderlaag vir onder die oog en kom in verskillende skakerings.
Rond af met bietjie oogomlyner en maskara. Dit is so maklik en maak ’n groot verskil!
Die spesiale deel van hierdie mooimaaksessie is dat Lize-Mari dit vir haar ma as present gegee het. Dit is ongelooflik spesiaal om vir hierdie ma en dogter mooi foto’s te gee van hulle saam.
Ateljee: Kaimara in Lynnwood, Pretoria